Tuomio

Tuomio on osio, joka tulee joko Kansan päätöksen tai Tulikokeen jälkeen. Tuomiossa näyttelijöillä on käytössä yksi ääni, jolla he äänestävät jonkun kanssanäyttelijän Näytön paikkaan. Äänestystilanne muistuttaa hyvin paljon Heikoin lenkki tv-ohjelman äänestystilannetta.

Tuomiota ei olla nähty kolmannen kauden Putous-UNICEF-jaksossa, neljännen kauden kuudennessa jaksossa sekä viidennen kauden kolmannessa jaksossa.

Poikkeustapaukset äänestämisessä

 * Kari Hietalahti äänesti itseänsä ensimmäisen kauden jaksossa 6. Karin lisäksi itseään on äänestänyt Niina Koponen kuudennen kauden viidennessä jaksossa. Niinan lisäksi itseään on äänestänyt Essi Hellén seitsemännen kauden toisessa jaksossa.
 * Kaikki näyttelijät äänestivät juontajaa Jaakko Saariluomaa ensimmäisen kauden kahdeksannessa jaksossa. Tämä täysin sama tempaus tapahtui myös viidennen kauden samassa jaksossa. Myös seitsemännen kauden kahdeksannessa jaksossa kaikki näyttelijät äänestivät Heikki Paasosta.
 * Neljännen kauden ensimmäisessä jaksossa Tuomiossa äänestivät poikkeuksellisesti koomikkovieraat näyttelijöiden sijaan.
 * Neljännen kauden kuudennessa jaksossa ei äänestetty, koska kenellekään ei myönnetty immuniteettia.
 * Neljännen kauden Putous-UNICEF jaksossa Tuomiossa äänestivät jotkut menneiden kausien sketsihahmot, sillä he kilpailivat kyseisessä jaksossa myös Tulikokeessa.
 * Viidennen kauden kolmannessa jaksossa Tuomio jätettiin välistä koska Näytön paikkaa ei järjestetty. Tilalle tuli Yllätystehtävä.